Държавен вестник, бр. 15, 2024 г., стр. 47

БРОЙ  15	
Д Ъ Р Ж А В Е Н  В Е С Т Н И К 	
СТР.  47  
Чл. 3. Със сумата по чл. 1, ал. 1 да се уве-
личат показателите по чл. 22, ал. 3 от Закона 
за държавния бюджет на Република България 
за 2024 г.
Чл. 4. Министърът на туризма да извърши 
съответните промени по бюджета на Минис-
терството на туризма за 2024 г. и да уведоми 
министъра на финансите.
Чл. 5. Министърът на финансите да извърши 
съответните промени по централния бюджет 
за 2024 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси 
и във връзка с Програмата за хуманитарно 
подпомагане на разселени лица от Украйна с 
предоставена временна закрила в Република 
България.
§ 2. Изпълнението на постановлението се 
възлага на министъра на туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков 
Главен секретар на Министерския съвет:  
Ваня Стойнева
1465
ПОСТАНОВЛЕНИЕ № 23 
ОТ 15 ФЕВРУАРИ 2024 Г.
за изменение и допълнение на Наредбата за 
осъществяване правото на достъп до меди-
цинска помощ, приета с Постановление № 119 
на Министерския съвет от 2006 г. (обн., ДВ, 
бр. 45 от 2006 г.; изм. и доп., бр. 57 от 2007 г., 
бр. 1 от 2009 г., бр. 5 и 53 от 2011 г., бр. 22 от 
2016 г.; Решение № 12532 на Върховния адми-
нистративен съд от 2016 г. – бр. 29 от 2017 г.; 
изм. и доп., бр. 107 от  2020 г. и бр. 87 от 2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) С наредбата се определят и критериите 
за класифициране на приоритетни многопро-
филни лечебни заведения за болнична помощ 
по смисъла на чл. 45, ал. 2а от Закона за здрав-
ното осигуряване, които осигуряват достъп до 
дейности от пакета, гарантиран от бюджета 
на Националната здравноосигурителна каса 
(НЗОК).“
§ 2. В чл. 2, ал. 1 думите „Националната 
здравноосигурителна каса (НЗОК)“ се заменят 
с „НЗОК“.
§ 3. Създава се раздел VI „Приоритетни ле-
чебни заведения за болнична помощ“ с чл. 34:
„Раздел VI
Приоритетни лечебни заведения за болнична 
помощ
Чл. 34. Приоритетно многопрофилно лечеб-
но заведение за болнична помощ по смисъла на 
чл. 45, ал. 2а от Закона за здравното осигуря-
ване е болница, която отговаря едновременно 
на следните критерии:
1. е многопрофилна болница за активно 
лечение;
2. има структури по поне три от четирите 
направления на лечебната дейност – терапев-
тични, хирургични, акушеро-гинекологични и 
педиатрични, съгласно чл. 7а, ал. 2 от Наред-
ба № 49 от 2010 г. за основните изисквания, 
на които трябва да отговарят устройството, 
дейността и вътрешният ред на лечебните 
заведения за болнична помощ и домовете за 
медико-социални грижи, като задължително 
има структура по направление „педиатрично“;
3. поне 80 на сто от структурите по т. 2 са с 
второ или трето ниво на компетентност, когато 
такова е определено с утвърден с наредба на 
министъра на здравеопазването медицински 
стандарт по съответната медицинска специал-
ност (вземат се предвид структурите по меди-
цинските специалности, по които има утвърдени 
медицински стандарти); когато структура по 
т. 2 няма определено ниво на компетентност в 
съответствие с утвърден с наредба на министъра 
на здравеопазването медицински стандарт по 
съответната медицинска специалност, то се 
определя въз основа на проверка от съответната 
регионална здравна инспекция;
4. има договор с НЗОК за изпълнение на 
медицински дейности, които се осъществяват 
в структурите по т. 2;
5. има действащо спешно отделение;
6. изпълнени са поне четири от следните 
шест критерия:
а) има структура/структури, които са един-
ствени за съответния район за планиране 
(статистически райони NUTS-2) съгласно чл. 4, 
ал. 3 от Закона за регионалното развитие и/
или осъществяват дейност по клинични пътеки 
и клинични процедури, за които са единствен 
изпълнител на същата територия;
б) има структура по съдебна медицина и 
деонтология;
в) има структура по трансфузионна хема-
тология;
г) има структура по инфекциозни болести;
д) има структура/структури за дългосрочна 
грижа (за продължително лечение и/или за 
палиативно лечение) съгласно чл. 7а, ал. 2, 
т. 2 от Наредба № 49 от 2010 г. за основните 
изисквания, на които трябва да отговарят 
устройството, дейността и вътрешният ред 
на лечебните заведения за болнична помощ 
и домовете за медико-социални грижи, или 
планира разкриването на такава през 2024 г.;
е) има разкрита и функционираща ТЕЛК;